STPI เงิบ! กำไร Q3/59 ลดลง 79% หลังปริมาณงานและการรับรู้รายได้ลดลง
STPI เงิบ! กำไร Q3/59 ลดลง 79% มาที่ 121.40 ลบ. จากปีก่อนมีกำไร 571.81 ลบ. เหตุโครงการขนาดใหญ่กำลังก่อสร้าง ส่งผลให้ปริมาณงานและการรับรู้รายได้ลดลง ขณะที่งวด 9 เดือนมีกำไร 1.27 พันลบ. ลดลง 30% จากปีก่อนมีกำไร 1.82 พันลบ.
10 พ.ย. 2559

บริษัท เอสทีพี แอนด์ ไอ จำกัด (มหาชน) หรือ STPI รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 121.40 ล้านบาท หรือมีกำไรสุทธิ 0.07 บาทต่อหุ้น ลดลง 79% จากช่วงเดียวกันของปีก่อนที่มีกำไรสุทธิ 571.81 ล้านบาท หรือมีกำไรสุทธิ 0.35 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้จากการรับจ้างผลิต การขายและบริการลดลง หลังโครงการขนาดใหญ่กำลังก่อสร้าง ทำให้ปริมาณงานที่ดำเนินการและการรับรู้รายได้ลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.27 พันล้านบาท หรือ 0.78 บาทต่อหุ้น ลดลง 30% จากช่วงเดียวกันของปีก่อนที่มีกำไรสุทธิ 1.82 พันล้านบาท หรือ 1.12 บาทต่อหุ้น